**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-01-25 Nr. TAR-8

 Posėdžio data 2021-01-20. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 6. SVARSTYTA. Dalyvavimas mėlynosios vėliavos programoje.

 Pranešėja – I. Šakalienė. Klaipėdos miesto savivaldybei nuo 2007 metų suteikiamas Mėlynosios vėliavos apdovanojimus. 2017 metais apdovanojimas buvo suteiktas Smiltynės I paplūdimiui, o nuo 2018 metų, kasmet, apdovanojimai suteikiami Smiltynės I ir Melnragės II paplūdimiams. Šiuo sprendimo projektu siekiama 2021 metais gauti Mėlynosios vėliavos apdovanojimą Smiltynės I ir Melnragės II paplūdimiams.

 R. Taraškevičius siūlo parengti sprendimo projektą, kad dalyvauti Mėlynosios vėliavos programoje 10 metų – taip nereikėtų kiekvienais metais eiti į Tarybą.

 A. Barbšys mano, kad jau dabar komitetas galėtų pasiūlyti 5 metams dalyvauti programoje.

 A. Vaitkus siūlo pavesti Savivaldybės administracijai parengti veiksmų programą, galimų lėšų poreikį, kad Mėlynoji vėliava būtų ir Girulių paplūdimiuose.

 E. Andrejeva nepritaria pateiktam sprendimo projektui, kadangi tai (tokiu sunkiu laikotarpiu) lėšų švaistymas.

 S. Budinas siūlo pagalvoti apie dalyvavimą Mėlynosios vėliavos programoje 3 metus - strateginio plano laikotarpiui. Pritaria A. Vaitkaus siūlymui dėl Girulių paplūdimio.

 A. Vaitkus pritaria S. Budino siūlymui rengti sprendimo projektą apie dalyvavimą programoje 3 metus.

 R. Taraškevičius pritaria, kad papildyti sprendimo projekto 1 punktą ir įrašyti dalyvavimą programoje 3 metus, o protokoliniu pavedimu pavesti pateikti komitetui programą, lėšų poreikį, kad Girulių paplūdimiai gautų Mėlynąją vėliavą.

 A. Barbšys pritaria siūlymui, kad papildyti sprendimo projektą ir įrašyti: „2121-2123 metai“.

 NUTARTA:

 6.1. Pritarti pateiktam sprendimo projektui su pasiūlymu papildyti 1 punktą: „2021-2023 m.“ ir punktą išdėstyti taip: „1. Pritarti Klaipėdos miesto savivaldybės administracijos dalyvavimui 2021-2023 m. Mėlynosios vėliavos programoje“.

 6.2. Priimti protokolinį pavedimą - pavesti Savivaldybės administracijai parengti veiksmų programą, kaip gauti Mėlynosios vėliavos apdovanojimą ir Girulių paplūdimiuose. Planą pateikti komitetui.

 BALSUOTA: už – 6 (A. Kaveckis, R. Taraškevičius, V. Radvila, A. Barbšys, S. Budinas, A. Vaitkus), prieš – 1 (E. Andrejeva), susilaiko – 0.

Posėdžio pirmininkas Aidas Kaveckis

Posėdžio sekretorė Lietutė Demidova